《黄家闸阁浅寄吕梁刘水部天祺》
明代·顾清

吕梁天下险，我行今已三。旱气烁汴泗，上源日以廉。

悬流飞沫不复旧，但见两涯乱石熊虎交巉岩。水衡使者今刘彝，人力到处天工回。

漕纲万艘连夜发，谈笑对客仍尊罍。官居花竹尤清绝，别后梦魂犹髣髴。

北河连夕空系舟，悔不为君三日留。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。